《送边荆州廷实赋得一柱观》
明代·孟洋

松滋县东一柱观，君达荆州春正深。风落澄湖翻夕照，云移别嶂入晴林。

花间日见江猿过，竹里时闻湘鸟音。千古洞庭存胜槩，即怜词客更登临。

作者简介：（1483—1534）明汝宁府信阳人，字望之，一字有涯。弘治十八年进士。授行人，进御史，以论张璁、桂萼事谪桂林教授。后官至大理寺卿。有《孟有涯集》。